title: "Uwe Jens Lornsen"
text: "Uwe Jens Lornsen (* 18. Nofember 1793 uun Kairem \u00fc\u00fcb Sal; \u2020 13. Febrewoore 1838 uun Pressy uun a Sweits) wiar en rochtsgeliarten an beamten faan't d\u00e4\u00e4nsk kr\u00fc\u00fcn. M\u00e4 sin letj buk Ueber das Verfassungswerk in Schleswigholstein h\u00e4\u00e4 hi ham f\u00f6r en ianag Schleswig-Holstian iinsaat.\n<div style=\"clear:left;\" /div>\n\nLeewent \n\nUwe Jens Lornsen wurd b\u00e4\u00e4ren \u00fcs dring faan en koptein. Hi wul salew uk hal koptein wurd, man uun Euroopa wiar kriich. So studiaret hi rochtswedenskapen uun Kiil an Jena. 10 juar loong werket hi \u00fcs beamten uun Kopenhuuwen an wiar diar tustendag f\u00f6r a herzogdoomen Schleswig, Holstian an Lauenburg.\n\n1830 as Lornsen loonf\u00f6\u00f6ges \u00fc\u00fcb Sal wurden. Sin letj buk \u00fctj at salew juar hed man 14 sidjen, man auer hi diarm\u00e4 det monarchii uungr\u00e4\u00e4b, kaam'er f\u00f6r en juar uun't suart hool faan Kiil an Rendsborag. Diar seed hi faan 1831 bit 1832. 1833 neid'er \u00fctj an lewet h\u00f6g juaren uun Rio de Janeiro. Diar skr\u00e4\u00e4w hi det buk Die Unions-Verfassung D\u00e4nemarks und Schleswig-Holsteins, wat oober iarst efter san duas faan Wilhelm Beseler \u00fctjden wurden as. 1837 kaam'er t\u00fcs tu Euroopa, auer sin saster swaar kraank wiar. Uun a Schweiz f\u00fcng hi tu weden, dat hat oober al st\u00fcrwen wiar. Hi wiar so swaarmudag, dat hi ham 1838 salew duad skood.\n\nIarangen \n Uun Rendsborag as 1878 en stunbil apsteld wurden.\n Uun't salrang museum uun Kairem as en \u00fctjstelang auer sin leewent.\n Struaten dreeg san n\u00f6\u00f6m uun Waasterlun, Bad Segeberg, Br\u00e4ist, Eckernf\u00f6rde, Elmshorn, Flensborag, Heide, H\u00fcsem, Kellinghusen, Kiil, Neum\u00fcnster, Naibel, Quickborn, Rendsborag, Schenefeld, S\u00fcderbrarup an Hamborag-Altona.\n Uun Schleswig jaft at en Lornsenskuul\n Det Uwe-D\u00fcn uun Kaamp as efter ham n\u00e4\u00e4md wurden.\n At WSA uun T\u00f6nang h\u00e4\u00e4 sant 1937 trii skeb efter ham n\u00e4\u00e4md.\n\nLuke uk diar \n\n \n Gesellschaft f\u00fcr schleswig-holsteinische Geschichte auer sin leewent an werk\n WSA auer skeb m\u00e4 Lornsen san n\u00f6\u00f6m\n \n\nSchleswig-Holstian\nS\u00f6l'"